

Tiedote 11.9.2024

Poistotekstiilin keräyslaatikot ovat saapuneet kuntien keskustoihin

Poistotekstiiliä kerätään nyt jäteasemien lisäksi myös Lakeuden Ekon kuntien keskustojen Rinki-ekopisteillä. Poistotekstiilin keräykseen voi tuoda kuivat ja puhtaat, rikkinäiset tai käyttökelvottomat vaatteet ja kodintekstiilit. Muista pakata tekstiilit tiiviisti suljettuun muovipussiin!

Käyttökelposet vaatteet ja kodintekstiilit eivät kuulu poistotekstiilikeräykseen, vaan ne toimitetaan uudelleenkäyttöön sellaisenaan esimerkiksi kirpputorien tai vaate- ja kodintekstiililahjoituksia vastaanottavien yritysten kautta.

Poistotekstiiliin kelpaamattomat tekstiilit kuuluvat polttokelpoiseen jätteeseen. Laita pienet erät omaan jäteastiaan ja isommat, esim. täkit, matot ja patjat tuodaan jäteasemille.

Poistotekstiilin keräyslaatikoiden sijainnit:

S-Market Liminka, Tupoksentie 9 LIMINKA

S-Market Tyrnävä, Vanhatie 5 TYRNÄVÄ

ABC Muhos, Valtatie 16 MUHOS

Sale Utajärvi, Koulutie 7 UTAJÄRVI

Poistotekstiilin lajitteluohjeet:

Kyllä

► Kuivat ja puhtaat käyttökelvottomat tai rikkinäiset vaatteet ja kodintekstiilit

► Housut, paidat, hameet, mekot, takit

► Lakanat, verhot, pyyhkeet, pöytäliinat

► Kangastilkut

EI

► Kosteat, homeiset, öljyiset, vahvasti haisevat tekstiilit

► Matot, kengät, laukut

► Alusvaatteet, sukat, sukkahousut

► Tyynyt, peitot

► Pehmusteet, pehmolelut

► Luteiden tai muiden tuholaisten saastuttamat tekstiilit

